**Fundamentālo un lietišķo pētījumu 2022. gada atklātā konkursa projektu iesniegumu pārskats**

2022. gada 25. augustā noslēdzās Latvijas Zinātnes padomes (LZP) fundamentālo un lietišķo pētījumu projektu (FLPP) 2022. gada atklātā konkursa projektu iesniegumu iesniegšana. Tika saņemti 600 projektu iesniegumi, kas ir augstākais saņemto iesniegumu skaits LZP FLPP konkursos kopš 2018. gada.

Projektu iesniegumi tika saņemti visās zinātņu nozarēs (norādot tās gan kā pamata, gan kā papildus zinātņu nozares). Sadalījums pa zinātņu nozaru grupām, skatot pēc norādītās pamata zinātņu nozares, skatāms 1. diagrammā.

1. diagramma. FLPP 2022. gada atklātā konkursa projektu iesniegumu sadalījums pa zinātņu nozaru grupām: zinātņu nozaru grupa, iesniegumu skaits, daļa no visiem iesniegumiem.

144 (24,0%) iesniegumā norādīta tikai pamata zinātņu nozare, savukārt 388 (64,7%) iesniegumos norādīta viena, bet 68 (11,3%) divas papildu zinātņu nozares. Vidējais norādīto zinātņu nozaru skaits iesniegumā – 1,87. Augstākais norādīto zinātņu nozaru skaits novērots Humanitārajās un makslas zinātnes – 2,05, savukārt zemākais jeb 1,79 - Dabaszinātnēs. Projektu iesniegumu skaita sadalījums pa zinātņu nozarēm apskatāms 1. tabulā.

**1. tabula. FLPP 2022. gada atklātā konkursa projektu iesniegumu sadalījums pa zinātņu nozarēm**



Projektu iesniegumi tika saņemti arī visos prioritārajos virzienos, visvairāk “Tehnoloģijas, materiāli un inženiersistēmas produktu un procesu pievienotās vērtības palielināšanai un kiberdrošībai”- 260 un “Sabiedrības veselība”- 160 iesniegumu. Projektu iesniegumi tika saņemti arī visās RIS3 viedās specializācijas jomās, visvairāk “Viedie materiāli, tehnoloģijas un inženiersistēmas” 222 un “Biomedicīna, medicīnas tehnoloģijas, biofarmācija un biotehnoloģijas” -163 projektu iesniegumi.

Projektu iesniegumus iesniedza 34 Latvijas zinātniskās institūcijas, no kurām viena institūcija tikai kā partneris. 456 iesniegumus iesniedza tikai viena institūcija, 137 iesniegums bija ar vienu partneri un septiņi iesniegumi ar diviem partneriem. Vidējais institūciju skaits vienā iesniegumā – 1,25. Iesniegumu sadalījums pa zinātniskajām institūcijām un to veidiem apskatāms 2. tabulā.

Kopā 600 iesniegumos projektu realizācijai pieprasīts finansējums 179 372 256 EUR (2021. gada konkursā 172 380 269 EUR ). Vidējā viena projekta paredzētā realizācijas izmaksa – 298 954 EUR, zemākā paredzētā summa viena projekta realizācijai – 199 998 EUR, bet 580 iesniegumos paredzēta maksimālā (300 000 EUR) pieļaujamā vai tuva tai summa.

**2. tabula. FLPP 2022. gada atklātā konkursa projektu iesniegumu skaita sadalījums pa
zinātniskajām institūcijām.**

